Worcester F 80 Distinctiones

267 Videre Anima videt

Videre.[[1]](#footnote-1) Anima videt Deum tripliciter. Primo in statu glorie post resurrexionem. Et hec est rectissima quasi per literas rectas. Secunda fit ab anima separata a corpore et depurata vsque ad resurrex-

/fol. 318rb/

ionem in celo empireo et fit quasi per lineas fractas.

¶ Tercia fuit in hac quasi per reflectionem et est debilissima, [1] Cor. 13[:12]: *Videmus nunc per speculum in enigmate*. Item ad rectam visionem requiritur debita proporcio distancie. Huic contingit propria opera licet minus valencia videntur meliora operibus aliorum. Eo quod minis prope ponuntur ad oculos propries. Vnde versus: Nam quod ipse facit quisque tuetur opus.

¶ Et sicut dicit Petrus Alfunsus, vnusquisque naturaliter gloriatur in proprio carmine, sicut in sua prole, qualiscumque sit. Vnde et simia fingitur dixisse de sua prole, Judicio superest omnibus iste meo. Similiter aliqui male iudicant de alienis quia nimis distant per odium. Vnde Gregorius, non facile capit intellectus que abhorret affectus. Et sicut in visione corporali requiritur debita distancia. Sic[[2]](#footnote-2) in visione spirituali. Nam noticiam diuinorum tollit nimia distancia, sic in visione spirituali. Nam noticia diuinorum tollit nimia distantia[[3]](#footnote-3) et elongacio per peccatum et infidelitatem, Ysai. 59[:2]: Iniquitates vestre *diviserunt inter vos et Deum*. Item, tollit nimia approximacio per presumpcionem,[[4]](#footnote-4) Prou. 25[:27]: *Scrutator majestatis opprimetur a gloria*.

Ideo dicitur Prou. 23[:4]: *Prudentiæ tuæ pone modum*. Ne erigas oculos ad opes quas habere non potes.

¶ Quarto ad visionem requiritur soliditas rei vise. In quo informantur scolares ut studeant in scienciis solidis, Sap. 13[:1]: *Vani sunt omnes homines[[5]](#footnote-5) in quibus non* est *scientia Dei*.[[6]](#footnote-6) Est qua homo scit Deum et seipsum. Vnde Bernardus, in *Meditationibus*,vtinam nouerim te Deus,[[7]](#footnote-7) nouerim et me, breuis oratio sed fidelis. Vnde Augustinus, *De trinitate*, laudabilior est anima cui nota est infirmitas sua, quam que ea non inspecta, vias siderum scrutatur.

¶ Et Seneca *De liberalibus artibus*, fatuum est studere in dimensionibus terrarum et seipsum non metiri. Stultum est insistere concordie musicorum et a proximo discordare.

1. Videre ] Lambeth begins this chapter: Anima videt Deum… with the “A” capitalized. [↑](#footnote-ref-1)
2. sic ] *add*. sic F 80. [↑](#footnote-ref-2)
3. sic in visione spirituali. Nam noticia diuinorum tollit nimia distantia ] Lambeth, F 128 *om.* F 80. [↑](#footnote-ref-3)
4. presumpcionem ] Lambeth, F 128 *corr.* consumpcionem F 80. [↑](#footnote-ref-4)
5. homines ] Lambeth, F 128 *om.* F 80. [↑](#footnote-ref-5)
6. Dei ] *add*. scientia ~~Dei~~ Dei F 80. [↑](#footnote-ref-6)
7. Deus ] F 128 *add*. Sicut habetur supra c. [344] Scientia. [↑](#footnote-ref-7)